รัฐบาลไทย-ข่าวทำเนียบรัฐบาล-ผลประชุม คกก.ขับเคลื่อนการศึกษาในพื้นที่เขตพัฒนาพิเศษภาคตะวันออก (Eastern Economic Corridor : EEC) ของกระทรวงศึกษาธิการ ครั้งที่ 1/2560
วันพฤหัสบดีที่ 17 สิงหาคม 2560
ผลประชุม คกก.ขับเคลื่อนการศึกษาในพื้นที่เขตพัฒนาพิเศษภาคตะวันออก (Eastern Economic Corridor : EEC) ของกระทรวงศึกษาธิการ ครั้งที่ 1/2560
ผลประชุม คกก.ขับเคลื่อนการศึกษาในพื้นที่เขตพัฒนาพิเศษภาคตะวันออก (Eastern Economic Corridor : EEC) ของกระทรวงศึกษาธิการ ครั้งที่ 1/2560
ข่าวสํานักงานรัฐมนตรี428/2560
ผลประชุมคกก.ขับเคลื่อนการศึกษาในพื้นที่เขตพัฒนาพิเศษภาคตะวันออก(Eastern Economic Corridor : EEC) ของกระทรวงศึกษาธิการ ครั้งที่1/2560
กระทรวงศึกษาธิการ(ศธ.) ประชุมคณะกรรมการขับเคลื่อนการศึกษาในพื้นที่เขตพัฒนาพิเศษภาคตะวันออก(Eastern Economic Corridor : EEC) ของกระทรวงศึกษาธิการ เป็นครั้งแรก เพื่อขับเคลื่อนการศึกษาที่สนับสนุนการพัฒนาเศรษฐกิจพิเศษภาคตะวันออก พร้อมทั้งเตรียมจัดประชุมสัมมนาครั้งใหญ่ปลายเดือนกันยายนนี้ ในหัวข้อ "มิติการศึกษา พัฒนาพื้นที่พิเศษ เดินหน้าประเทศไทย มั่นคง มั่งคั่ง ยั่งยืน" เพื่อสร้างการรับรู้ในการขับเคลื่อนการศึกษาและการพัฒนากําลังคนในเขตเศรษฐกิจพิเศษของรัฐบาล ให้สอดคล้องกับความต้องการของตลาดแรงงานในอนาคตให้ประเทศก้าวไปสู่ความมั่นคง มั่งคั่ง ยั่งยืนตามยุทธศาสตร์ชาติ20ปี
เมื่อวันพุธที่16สิงหาคม2560ณ ห้องประชุมชั้น2อาคารสํานักงานคณะกรรมการการอาชีวศึกษา,พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการเป็นประธานการประชุมคณะกรรมการขับเคลื่อนการศึกษาในพื้นที่เขตพัฒนาพิเศษภาคตะวันออก(Eastern Economic Corridor : EEC) ของกระทรวงศึกษาธิการ ครั้งที่1/2560
พล.อ.สุรเชษฐ์ ชัยวงศ์กล่าวว่า จากการที่รัฐบาลได้มีนโยบายในการพัฒนาเศรษฐกิจพิเศษภาคตะวันออก (Eastern Economic Corridor: EEC) ซึ่งเป็นการพัฒนาพื้นที่บริเวณชายฝั่งทะเลตะวันออกของประเทศ เพื่อยกระดับขีดความสามารถในการแข่งขันของประเทศ โดยดําเนินการใน3จังหวัด คือ ฉะเชิงเทรา ชลบุรี และระยอง รวมถึงเขตจังหวัดอื่นที่ติดต่อหรือเกี่ยวข้องนั้น
กระทรวงศึกษาธิการได้มีแนวทางดําเนินการในเรื่องนี้ เพื่อขับเคลื่อน "การศึกษา" ที่สนับสนุนการพัฒนาเศรษฐกิจพิเศษภาคตะวันออกโดยนพ.ธีระเกียรติ เจริญเศรษฐศิลป์ รมว.ศึกษาธิการได้ลงนามในคําสั่งกระทรวงศึกษาธิการ ที่ สป1226/2560เรื่อง แต่งตั้งคณะกรรมการขับเคลื่อนการศึกษาในพื้นที่เขตพัฒนาเศรษฐกิจพิเศษภาคตะวันออก ของกระทรวงศึกษาธิการ สั่ง ณ วันที่2สิงหาคม2560โดยมีองค์ประกอบของคณะกรรมการ2คณะ คือ
คณะกรรมการอํานวยการขับเคลื่อนการศึกษาในพื้นที่เขตพัฒนาเศรษฐกิจพิเศษภาคตะวันออกของกระทรวงศึกษาธิการจํานวน12คน โดย รมว.ศึกษาธิการ เป็นประธาน, รมช.ศึกษาธิการ เป็นรองประธาน, ปลัดกระทรวงศึกษาธิการ เป็นกรรมการและเลขานุการมีอํานาจหน้าที่ในการกําหนดนโยบายและยุทธศาสตร์ในการขับเคลื่อนการศึกษาในพื้นที่เศรษฐกิจพิเศษภาคตะวันออก และให้คําปรึกษา ข้อเสนอแนะ ส่งเสริม สนับสนุนการปฏิบัติงานในระดับนโยบาย รวมทั้งกํากับ ติดตามผลการดําเนินงานให้เป็นไปตามวัตถุประสงค์
คณะกรรมการดําเนินงานขับเคลื่อนการศึกษาในพื้นที่เขตพัฒนาเศรษฐกิจพิเศษภาคตะวันออกของกระทรวงศึกษาธิการจํานวน23คนโดย รมช.ศึกษาธิการ (พล.อ.สุรเชษฐ์ ชัยวงศ์) เป็นประธาน, พล.อ.สุทัศน์ กาญจนานนท์กุล ที่ปรึกษา รมช.ศึกษาธิการ และปลัดกระทรวงศึกษาธิการ เป็นรองประธาน, นายอํานาจ วิชยานุวัติ ผู้ตรวจราชการกระทรวงศึกษาธิการ เป็นกรรมการและเลขานุการ มีอํานาจหน้าที่ในการดําเนินการจัดทํายุทธศาสตร์และแนวทางการพัฒนาการศึกษาเพื่อสนับสนุนการพัฒนาเศรษฐกิจพิเศษภาคตะวันออก ให้สอดคล้องกับแนวทางการพัฒนาตามแผนงานพัฒนาระเบียงเศรษฐกิจภาคตะวันออกของสํานักงานคณะกรรมการพัฒนาเศรษฐกิจและสังคมแห่งชาติ และนโยบายรัฐบาล รวมถึงกํากับดูแล ติดตามผลการดําเนินงาน
การประชุมครั้งนี้ถือเป็นครั้งแรกของคณะกรรมการตามคําสั่งดังกล่าวซึ่งได้เชิญทั้งคณะกรรมการอํานวยการและคณะกรรมการดําเนินงานได้มาประชุมหารือร่วมกัน เพื่อรับทราบแนวทางการทํางาน เช่น แนวทางการพัฒนาและกรอบยุทธศาสตร์การพัฒนาการศึกษาในพื้นที่EEC
นอกจากนี้ ที่ประชุมได้รับทราบสภาพปัญหาความต้องการของหน่วยงานที่รับผิดชอบการจัดการศึกษาในพื้นที่EECโดยผู้ว่าราชการจังหวัดระยองได้สะท้อนให้เห็นภาพการทํางานในระดับจังหวัดที่ต้องขับเคลื่อนผ่านสํานักงานศึกษาธิการจังหวัด (ศธจ.) แต่หาก ศธจ.ใน3จังหวัดยังไม่มีความเข้มแข็งพอ จําเป็นต้องเร่งแก้ไขปัญหาเพื่อให้เกิดความเข้มแข็งต่อการขับเคลื่อนงานให้เกิดประสิทธิภาพ เช่น ในเรื่องกรอบอัตรากําลังคนใน ศธจ. ที่จะต้องมีความพร้อมไม่ขาดอัตรากําลัง เป็นต้น หรือการใช้ประโยชน์จากศูนย์ประสานงานการผลิตและพัฒนากําลังคนอาชีวศึกษา เขตพัฒนาพิเศษภาคตะวันออก (EEC TVET Career Center) ที่จัดตั้งแล้วใน3จังหวัดนั้น ทุกหน่วยงานการศึกษาในพื้นที่สามารถร่วมใช้ประโยชน์จากศูนย์ระดับจังหวัดทั้ง3ศูนย์ และ10ศูนย์ย่อยได้
อีกประเด็นสําคัญที่ได้หารือในการประชุมครั้งนี้ คือ กระทรวงศึกษาธิการได้มอบหมายให้สํานักงานคณะกรรมการการศึกษาขั้นพื้นฐาน (สพฐ.) เตรียมการจัดประชุมสัมมนาครั้งใหญ่ เรื่อง "มิติการศึกษา พัฒนาพื้นที่พิเศษ เดินหน้าประเทศไทย มั่นคง มั่งคั่ง ยั่งยืน" เพื่อสร้างการรับรู้ในการขับเคลื่อนการศึกษาและการพัฒนากําลังคนให้สอดคล้องกับความต้องการของตลาดแรงงานในอนาคต และการนําเสนอผลการดําเนินงานทางการศึกษาโดยโครงการดังกล่าวกําหนดการทํางานเป็น3ขั้นตอน นับตั้งแต่การประชุมเชิงปฏิบัติการเพื่อเตรียมการจัดประชุมสัมมนา การจัดทําแผนยุทธศาสตร์การศึกษาในพื้นที่ของปีงบประมาณ พ.ศ.2561จนถึงการประชุมสัมมนาครั้งใหญ่ที่กําหนดจัดขึ้นในช่วงปลายเดือนกันยายนนี้ ที่จังหวัดชลบุรี ซึ่งจะมีศึกษาธิการจังหวัดและผู้เกี่ยวข้องจาก35จังหวัด คือพื้นที่EEC 3จังหวัด,พื้นที่จังหวัดชายแดน/เขตพัฒนาเศรษฐกิจพิเศษ27จังหวัด และ5จังหวัดชายแดนภาคใต้ ได้มาแลกเปลี่ยนเรียนรู้การบริหารจัดการศึกษาตามบริบท และนําเสนอผลงานการขับเคลื่อนการจัดการศึกษาเพื่อรองรับเขตพัฒนาเศรษฐกิจตามนโยบายของรัฐบาล เพื่อให้ประเทศก้าวไปสู่ความมั่นคง มั่งคั่ง ยั่งยืนตามยุทธศาสตร์ชาติ20ปีต่อไป
บัลลังก์ โรหิตเสถียร
สรุป/รายงาน